בשנת 2020, גרין כתבה את הסדרה "ארץ לאבקראפט", שהופקה על ידי ג'ורדן פיל ושודרה ב-HBO.
בינואר 2021 היא נבחרה לכתוב ולביים את סרט ההמשך של "טומב ריידר". באוגוסט אותה שנה, פורסם כי גרין תכתוב את התסריט לסרט "Black Canary"; סרט הספין-אוף של הסרט "".
אשתו של הנוסע בזמן (סדרת טלוויזיה)
אשתו של הנוסע בזמן (באנגלית: The Time Traveler's Wife) היא סדרת טלוויזיה אמריקאית מסוגת דרמה, המבוססת על רומן באותו השם מאת אודרי ניפנגר, שנכתבה על ידי היוצר והתסריטאי סטיבן מופאט עבור רשת "HBO". הסדרה עלתה לשידור ב-15 במאי 2022.
תקציר העלילה.
הסדרה מתארת את השפעותיו של מסע בזמן על נישואיהם של הנרי דטאמבל וקלייר אבשייר ועל אהבתם העזה זה לזה, תוך פרישת הסיפור משתי נקודות מבטיהם. קלייר והנרי הם זוג המנסה לחיות חיים נורמליים ולרדוף אחר יעדים מוכרים – עבודות יציבות, השתייכות לחוג חברים טובים, הקמת בית ומשפחה – אך כל אלו מאוימים על ידי העובדה שהנרי סובל מפגם גנטי הגורם לו לנסוע בזמן באופן בלתי צפוי, ושהוא אינו יכול להימנע או לשלוט בכך.
הפקה.
ב-31 ביולי 2018, הוכרז כי רשת "HBO" הזמינה ישירות עיבוד טלוויזיוני שיבוסס על הרומן "אשתו של הנוסע בזמן", תוך דילוג על שלב הפיילוט. עלילת הסדרה עתידה להיכתב על ידי היוצר והתסריטאי סטיבן מופאט. הסופרת אודרי ניפנגר, שכתבה את הרומן, אף עתידה להפיק בפועל את העיבוד הטלוויזיוני לצדם של סו ורטו ובריאן מינצ'ין. את כל הסדרה עתיד לביים הבמאי דייוויד נאטר.
ליהוק.
בפברואר 2021, נודע על ליהוקם של רוז לזלי ותיאו ג'יימס לדמויותיהם של קלייר אבשייר והנרי דטאמבל. באפריל 2021, נודע על ליהוקם של דסמין בורגס ונטשה לופז לצוות השחקנים הראשי. במאי 2021, נודע על ליהוקם של קייטלין שורי, אוורלי מקדונל, מייקל פארק, ג'יימי ריי ניומן, טיילור ריצ'רדסון, פיטר גרהאם, בריאן אלטמוס, ג'ייסון דייוויד, קייט סיגל, ג'וש סטמברג, צ'לסי פריי, מרסיה דבוניס, ויל בריל וספנסר האוס לצוות השחקנים.
צילומים.
צילומי הסדרה החלו במאי 2021 בניו יורק.
סוהאג
סוהאג (בערבית: سوهاج) היא עיר במצרים, השוכנת על גדתו המערבית של הנילוס. מאז 1960 משמשת העיר כבירת מחוז סוהאג, כאשר לפני כן שימשה כבירה העיר גירגה, ובאותה תקופה נקרא המחוז על שמה, וכללה גם את מחוז אסנה, בימינו מחוז קינא.
היסטוריה.
עד המאה ה-19 שכן במקום כפר בלבד. ב-1960 הועבר מעמד בירת המחוז מגירגה לסוהאג, ובהתאם לכך שונה שמו. לא ברור במשך כמה שנים מיושב האתר בו שוכנת העיר. בכפר נתגלו מספר מומיות, שתוארכו לתקופת רומא העתיקה. במקום התגוררה קהילת נזירים קופטים שמרכזה שכן במנזר הלבן, בין סוהאג לטהטה.
גאוגרפיה.
סוהאג שוכנת במישור החקלאי הפורה, בגדתו המערבית של הנילוס, כשישה קילומטרים דרומית-מערבית מהעיר אחמים (أخميم). בתחומי העיר גם שני איים: קאראמן אל-זהור הוא הגדול מביניהם, ואינו מיושב, ואילו על ג'זירה אל-זהור ("אי הפרחים") שוכנים כמה בתים.
כלכלה.
בתחומי העיר עצמה ישנם אתרים ארכאולוגים מועטים, ומשום כך מהווה התיירות רק חלק קטן מהכנסותיה. מקורות הכנסה אחרים כוללים מסחר ותעשייה קלה של ייצור שטיחים, רהיטים, אריגה וזיקוק סוכר. השירותים המנהליים והחינוכיים של העיר מהווים גם הם מקור הכנסה חשוב.
הקונגרס היהודי האירופי
הקונגרס היהודי האירופי (באנגלית:European Jewish Congress, בצרפתית: Congrès juif européen) הוא הגוף המייצג של הקהילות היהודיות ברחבי אירופה. הוא נוסד בשנת 1986. הקונגרס היהודי האירופי ממוקם בבריסל, עם משרדים נוספים בפריז, שטרסבורג, ברלין ובודפשט.
היסטוריה.
הקונגרס היהודי האירופי פעל החל משנות ה-70 של המאה ה-20 כחלק מהקונגרס היהודי העולמי. בשנת 1986 יזם תיאו קליין נשיא "קריף", ארגון גג של הארגונים היהודיים בצרפת, את הקמתו של הקונגרס היהודי האירופי כגוף נפרד מהקונגרס היהודי העולמי. קליין שימש כנשיא הראשון של הארגון. הכינוס הראשון של הארגון נערך באתונה בספטמבר 1987. במאי 1989 ערך הקונגרס כנס בוילנה בהשתתפות נציגי יהדות ברית המועצות. בספטמבר אותה שנה ניהל הקונגרס את המשא ומתן עם הכס הקדוש על פינוי המנזר הכרמליתי מאושוויץ.
במאי 1990 ארגן הקונגרס היהודי האירופי כינוס של יהדות אירופה בברלין, לראשונה לאחר 60 שנה. בכינוס נכח קנצלר גרמניה הלמוט קוהל.
בשנת 1998 נבחר איש העסקים היהודי גרמני איגנץ בוביס כנשיא הקונגרס. באותה עת הגיע הקונגרס להסכם עם חברות גרמניות שהתחייבו להעניק 100 מיליון מארק לניצולי שואה. בנוסף, היה הקונגרס מעורב בהסכם עם הבנקים השווייצרים UBS וקרדיט סוויס, להעברת 1.5 מיליארד דולר של כספי קורבנות שואה שהופקדו אצלם לארגונים יהודים, וניהל משא ומתן על הסכם דומה עם דויטשה בנק.
בין השנים 2001–2003 שימש מישל פרידמן כנשיא הקונגרס והוא הוחלף בידי איש העסקים הצרפתי פייר בסנינו. ביוני 2007, עמד בסנינו שוב לבחירה כנשיא הארגון והתמודד מול איל ההון היהודי-רוסי, משה קנטור, המקורב לנשיא רוסיה ולדימיר פוטין. לאחר הצבעה חשאית קנטור נבחר לתפקיד. בחירותו הובילה לביקרות עקב קשריו עם פוטין. כמה חודשים אחר כך, חלק מהקהילות היהודיות החברות בקונגרס היהודי האירופי אף קראו לפרק את הארגון, ולהקים ארגון חדש, שלא יכלול את אוקראינה ורוסיה, ויתבסס על רק על הקהילות במדינות החברות באיחוד האירופי. זאת על רקע העובדה שקנטור לא תמך בקמפיין נגד תוכנית הגרעין של איראן ולא גינה את ביקורו של פוטין בטהראן. מאז ממשיך קנטור לעמוד בראש הארגון לאחר שנבחר שוב ארבע פעמים ברציפות.
במקור נשיא הקונגרס היהודי האירופי נבחר כל שנתיים על ידי "אספה כללית" ("General Assembly") של נציגי הקהילות היהודיות, ועובד בשיתוף עם "הנהלה" נבחרת של נשיאי הקהילות. מאז שמשה קנטור נבחר, הנוהל שונה והבחירות הן כל 4 שנים.
קבוצת איי ז'ואנוויל
קבוצת איי ז'ואנוויל או קבוצת האיים ז'ואנוויל או ארכיפלג ז'ואנוויל (באנגלית: Joinville Island group) היא קבוצת איים, הנמצאת בקצה הצפון-מזרחי של חצי האי האנטארקטי, בארץ גרהאם שבאנטארקטיקה.
המצר האנטארקטי מפריד בין קבוצת האיים לקצה הצפון-מזרחי של חצי האי; מצפון לקבוצת האיים מצוי מצר ברנספילד.
בקבוצת האיים שלושה איים.
האי ז'ואנוויל, הוא הגדול באיי הקבוצה.
בסמוך מצפון לאי ז'ואנוויל מצוי האי ד'אורוויל, ובסמוך מדרום לאי ז'ואנוויל מצוי האי דנדי.
תעלת לארסן מפרידה בין האי ז'ואנוויל לאי ד'אורוויל.
היסטוריה.
גילוי ומיפוי קבוצת האיים.
קבוצת איי ז'ואנוויל התגלתה ומופתה לראשונה באופן גס, בשנת 1838 על ידי משלחת צרפתית בהנהגת קפטן ז'ול דומון ד'אורוויל.
האי השני בגודלו בקבוצת האיים (האי ד'אורוויל) נקרא על שמו.
מקור השם.
ד'אורוויל נתן לקבוצת האיים את שמה.
ד'אורוויל קרא לאי הגדול בקבוצה, ולקבוצה כולה על שם הנסיך פרנסואה, נסיך ז'ואנוויל, בנו השלישי של לואי-פיליפ, דוכס אורליאנס (מלך צרפת באותה עת).
לקריאה נוספת.
• C. Lavoie, E. W. Domack, K. Heirman, L. Naudts and S. Brachfeld, A Holocene volcanic knoll within a glacial trough, Antarctic Sound, northern Antarctic Peninsula, Geological Society, London, Memoirs, 46, 125-126, 30 November 2016, https://doi.org/10.1144/M46.130
• Vega, G.C., Convey, P., Hughes, K.A. and Olalla‐Tárraga, M.Á. (2020), Humans and wind, shaping Antarctic soil arthropod biodiversity, Insect Conserv Divers, 13: 63-76. https://doi.org/10.1111/icad.12375
• Crame, J.A. 1980, The occurrence of the bivalve Inoceramus concentricus on Dundee Island, Joinville Island Group, British Antarctic Survey Bulletin, 49. 283-286.
תומאס ווקאפ
תומאס ריאן ווקאפ (באנגלית: Thomas Ryan Walkup; נולד ב-30 בדצמבר 1992) הוא כדורסלן אמריקאי, המשחק בעמדת הרכז בקבוצת אולימפיאקוס פיראוס מליגת העל היוונית ומהיורוליג.
קריירה מקצועית.
לאחר שלא נבחר בדראפט 2016, ווקאפ ניסה את מזלו בליגת הקיץ כשהצטרף לגולדן סטייט ווריורס.
וינדי סיטי בולס.
ב-30 באוקטובר 2016, חתם ווקאפ בוינדי סיטי בולס (קבוצת הבת של שיקגו בולס מליגת ה-NBA) מליגת הפיתוח של ה-NBA. ווקאפ שיחק בוינדי סיטי בולס כשחקן של שיקגו בולס שמשחק רק בוינדי סיטי בולס.
ריזן לוידווסבורג.
ב-10 באוגוסט 2017 חתם ווקאפ בריזן לודוויגסבורג שאז שיחקה ב: ליגת האלופות של פיב"א ובליגת העל הגרמנית בכדורסל. באפריל 2018 שיחק ווקאפ את משחקו הראשון בריזן לוודיסבורג.
ז'לגיריס קובנה.
ב-21 ביוני 2018 חתם ווקאפ בז'לגיריס קובנה מליגת העל הליטאית בכדורסל ומהיורוליג. בעונתו הראשונה העמיד ווקאפ ממוצעים של: 5.2 נקודות, 2.2 אסיסטים, 2.6 ריבאונדים ו-0.5 חטיפות (ביורוליג). באותה עונה זכה ווקאפ בפרס שחקן ההגנה של הליגה הליטאית בכדורסל. ב-27 בנובמבר האריך ווקאפ את חוזהו בז'לגיריס קובנה עד קיץ 2021. בעונתו השנייה בז'לגיריס קובנה העמיד ממוצעים של: 9.6 נקודות, 5.5 אסיסטים, 3.6 ריבאונדים וחטיפה אחת (ביורוליג). בעונתו השלישית המעמיד ממוצעים של: 8.2 נקודות, 4.5 אסיסטים, 3 ריבאונדים ו-1.1 חטיפות (ביורוליג). את משחקו האחרון בז'ליגריס ערך ב-7 ביוני 2021 במשחק האחרון בסדרת הגמר של הליגה הליטאית שם העמיד 20 נקודות 5 ריבאונדים ו-5 אסיסטים בניצחון קבוצתו 73–84 ריטאס וילנה.
אולימפיאקוס.
ב-11 ביוני 2021 חתם תומאס ווקאפ באולימפיאקוס הוונית מליגת העל היוונית ומהיורוליג.
ז'ואנוויל (אי)